Ibrahim Dasuki ya kasan ce shi ne Sarkin Musulmi na 18, wanda aka hamɓarar a shekarar 1996 a lokacin gwamnatin soja ta Sani Abacha . Kafin ya zama Sarki. San nan ya riƙe sarautar Baraden Sokoto. Dasuki shine Sarki na farko daga layin Buhari na gidan Dan Fodio . Ya kasance babban aminin Ahmadu Bello, aminin Abubakar Gumi kuma yana da tasiri a kafuwar Jama'atu Nasril Islam. An haifi Dasuki a Dogon Daji, Sokoto . Shi ɗa ne ga Haliru Ibn Barau wanda ya riƙe sarautan Sarkin Yamma kuma shi ne hakimin Dogon Daji. Ya fara karatun Alkur'ani a shekarar 1928. San nan a shekarar 1931, yayi makarantar firamare ta Dogondaji kafin ya zarce zuwa makarantar Midil ta Sakkwato a shekarar 1935. Ya kammala karatunsa na sakandare a Kwalejin Barewa a kan daukar nauyi daga Hukumar Abinci ta Sakkwato. Bayan kammala makarantar sakandare a shekarar 1943, ya yi aiki a matsayin magatakarda a ofishin baitul na Hukumar 'Yan Asalin Sakkwato kasancewar al'ada ce a Arewacin Najeriya masu karbar tallafi su yi aiki wa wadanda suka dauki nauyinsu, wato Hukumomin Yankin su.